**ROMÂNIA**

**JUDEŢUL CLUJ**

**CONSILIUL LOCAL AL MUNICIPIULUI DEJ**

**Nr. 19.476 din 22 octombrie 2014**

**PROCES – VERBAL**

încheiat azi, **30 octombrie 2014**, cu ocazia desfăşurării **şedinţei ordinare** a Consiliului Local al Municipiului Dej, care a fost convocată în conformitate cu prevederile ‚art. 39’, alin. (1) din Legea Nr. 215/2001, republicată, cu modificările şi completările ulterioare, conform Dispoziţiei Primarului Nr. **1.035 din 22 octombrie 2014,** cu următoarea

**ORDINE DE ZI:**

**1. Proiect de hotărâre privind aprobarea contului de execuție al Spitalului Municipal Dej la data de 31 august 2014.**

**2. Proiect de hotărâre privind aprobarea contului de execuție al Spitalului Municipal Dej la data de 30 septembrie 2014.**

**3. Proiect de hotărâre privind aprobarea rectificării bugetului de venituri și cheltuieli și modificarea Listelor de investiții ale Spitalului Municipal Dej pe anul 2014.**

**4. Proiect de hotărâre privind aprobarea rectificării bugetului local de venituri și cheltuieli al Consiliului Local al Municipiului Dej, pe anul 2014 și virarea de credite de la un capitol la alt capitol al clasificației bugetare.**

**5. Proiect de hotărâre privind introducerea în Inventarul bunurilor care aparțin domeniului public al Municipiului Dej a obiectivelor ce urmează a fi cuprinse în Contractul de Delegare a Serviciului de Alimentare cu Apă și Canalizare.**

**6. Proiect de hotărâre privind aprobarea reprezentanților Consiliului local în Consiliile de Administrație ale unităților de învățământ din Municipiul Dej.**

**7. Proiect de hotărâre privind aprobarea proiectului și a cheltuielilor legate de proiectul ”Crearea și dotarea Centrului Național de Informare și promovare turistică Dej”, cod SMIS 44238.**

**8. Proiect de hotărâre privind aprobarea prelungirii Contractelor de concesiune pentru terenurile cu destinația ”Extindere la parterul blocului”, care expiră în luna noiembrie 2014.**

**9. Proiect de hotărâre privind aprobarea dezmembrării imobilului înscris în C.F. Dej Nr. 59683, loturi atribuite pentru construcția de locuințe în baza Legii Nr. 15/2003.**

**10. Proiect de hotărâre privind majorarea cu 15% a tarifelor la serviciile de salubrizare din municipiul Dej – retras de pe Ordinea de zi.**

**11. Proiect de hotărâre privind aprobarea regulamentului de organizare și funcționare a Pieței Agroalimentare Dej.**

**12. Proiect de hotărâre privind aprobarea Caietului de sarcini și închirierea prin licitație publică a spațiului situat în Dej, Strada Piața Lupeni Nr. 4.**

**13. Soluționarea unor probleme ale administrației publice locale:**

**Referat privind aprobarea cheltuielilor ocazionate de reorganizarea profesiei de consilier juridic, pentru juriștii de la Biroul Juridic din cadrul Primăriei Municipiului Dej.**

La şedinţă sunt **prezenţi 18 consilieri**, domnul Primar Morar Costan, domnul viceprimar Mureşan Aurelian, domnul secretar Covaciu Andron, şefi de servicii şi funcţionari publici din aparatul propriu de specialitate al primarului, reprezentanţi ai unor firme, ai Spitalului Municipal Dej, cetățeni ai Municipiului Dej, reprezentanți ai mass-media locale.

Lipsește motivat **doamna consilier Alexandru Melinda Gabriela.**

Şedinţa publică este condusă de **domnul consilier Rusu Vasile – Călin.**

**Preşedintele de şedinţă** deschide ședința de consiliu local prin prezentarea punctelor înscrise în Ordinea de zi pe care o supune la vot.

Înainte de a se trece la dezbaterea punctelor de pe ordinea de zi se supune la vot **Procesul – verbal** din ședința ordinară din data de **25 septembrie 2014**, care este aprobat cu unanimitate de voturi.

Se trece la **Punctul 1: Proiect de hotărâre privind aprobarea contului de execuție al Spitalului Municipal Dej la data de 31 august 2014.**

**Preşedintele de şedinţă** citeşte proiectul de hotărâre şi dă cuvântul inițiatorului

proiectului, **domnul Primar Morar Costan** pentru expunerea de motive.

**Domnul Primar Morar Costan** face expunerea de motive prin care arată că la Spitalul Municipal, **contul de execuție la data de 31 august 2014**, are următoarea structură: **La partea de venituri**

1. Prevederi bugetare anuale: **19.298.960 lei**
2. Prevederi bugetare trimestriale: **16.894.620 lei**
3. Încasări realizate: **12.541.004 lei**

**La partea de cheltuieli**

1. Credite bugetare aprobate anual: **19.298.960 lei**
2. Credite bugetare aprobate trimestrial**: 16.892.820 lei**
3. Plăți efectuate: **11.958.141 lei –** un echilibru între încasări și plăți. Dacă mai sunt nelămuriri este prezentă **doamna director economic Dălălău Roxana** care poate da lămuriri.

Se trece la consultarea **comisiilor de specialitate**:

Comisia pentru activități economico – financiare și agricultură, **domnul viceprimar Mureșan Aurelian** – aviz favorabil;

Comisia pentru activități de amenajarea teritoriului, urbanism, protecția mediului și turism, **domnul consilier Bonta Dan Silviu**; - aviz favorabil;

Comisia pentru activități social – culturale, culte, învățământ, sănătate și familie – **domnul Bob Axinte** - aviz favorabil;

Comisia juridică și disciplină pentru activitățile de protecție socială, muncă, protecția copilului, **doamna consilier Muncelean Teodora** - aviz favorabil;

Supus la vot proiectul, care este votat cu **18 voturi** „**pentru”.**

Se prezintă și **Punctul 2 și 3** al ordinii de zi, fiind legate de aceeași instituție, Spitalul Municipal:

**2. Proiect de hotărâre privind aprobarea contului de execuție al Spitalului Municipal Dej la data de 30 septembrie 2014.**

**3. Proiect de hotărâre privind aprobarea rectificării bugetului de venituri și cheltuieli și modificarea Listelor de investiții ale Spitalului Municipal Dej pe anul 2014.**

**Domnul Primar Morar Costan** face expunerea de motive prin care arată că la Spitalul Municipal, **contul de execuție la data de 30 septembrie 2014**, are următoarea structură: **La partea de venituri:**

1.Prevederi bugetare anuale: **19.300.760 lei**

2.Prevederi bugetare trimestriale: **16.894.620 lei**

3.Încasări realizate: **14.601.498 lei**

**La partea de cheltuieli**

1.Credite bugetare aprobate anual: **19.300.760 lei**

2.Credite bugetare aprobate trimestrial**: 16.894.620 lei**

3.Plăți efectuate: **13.398.151 lei;** iar **rectificarea bugetului de venituri și cheltuieli ale Spitalului Municipal Dej pe anul 2014, este cu suma de 53,77 mii lei,** sumă ce reprezintă venituri din dobânzi, venituri proprii medicale, venituri din contracte încheiate cu Casa Județeană de Asigurări de Sănătate și Direcția de Sănătate Publică Cluj și venituri proprii nemedicale încasate în anul 2014.

**Se solicită virarea de credite bugetare** de la titlul **cheltuieli de personal în sumă de 430,00 mii lei,** la titlul **bunuri și servicii și aprobarea modificărilor listelor de investiții din fond de dezvoltare**, bugetul Spitalului Municipal Dej, rectificat va fi de 19.354,53 mii lei, atât pe partea de venituri, cât și pe partea de cheltuieli.

Modificarea listei de investiții din fondul de dezvoltare va fi direcționat spre achiziționarea unui aparat de resuscitare nou născuți pentru Secția Nou născuți în vederea respectării prevederilor Ordinului Nr. 272/2009 pentru trecerea maternităților – Nou născuți într-un grad superior și achiziționarea unui singur aparat cu funcții de înghețat plasmă și încălzit sânge și nu a două aparate cum era cuprinsă în Lista inițială de investiții.

Dacă mai sunt nelămuriri este prezentă **doamna director economic Dălălău Roxana** care vă stă la dispoziție.

**Înscrieri la cuvânt: domnul consilier Lazin Sebastian:** își exprimă mulțumirea pentru achiziționarea unui singur aparat cu funcții de înghețat plasmă și încălzit sânge, aparat mult mai funcțional.

**Domnul consilier Bob Axinte:** o întreabă pe doamna director economic dacă aparatul tomograf funcționează.

**Doamna director economic Dălălău Roxana:** Aparatul tomograf funcționează, dar probabil, cazul semnalat de domnul consilier s-a petrecut în perioada în care doamna doctor era în concediu.

**Se consultă comisiile de specialitate:** comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Se trece la votarea proiectelor, care sunt aprobate cu **18 voturi** „**pentru”.**

**Punctul 4. Proiect de hotărâre privind aprobarea rectificării bugetului local de venituri și cheltuieli al Consiliului Local al Municipiului Dej, pe anul 2014 și virarea de credite de la un capitol la alt capitol al clasificației bugetare.**

**Domnul Primar Morar Costan:** face expunerea de motive prin care arată că propunerea cu privire la rectificarea bugetului local are la bază următoarele: Adresa Nr. 50.697/3.672/ din 9 octombrie 2014, D.G.R.F.P. Cluj – Napoca prin care se comunică indicatorii repartizați prin Decizia Nr. 2.621 și 2.622 din 8 octombrie 2014, reprezentând majorarea sumelor defalcate din TVA și a cotelor defalcate din impozitul pe venit, este vorba **de suma 735,00 mii lei.** Se propune rectificarea bugetului de venituri și cheltuieli pe anul 2014, cu **suma de 42,40 mii lei** și virarea de credite bugetare de la un capitol la alt capitol al clasificației bugetare:

**TOTAL VENITURI: ……………………………………………. 735,00 mii lei**

**din care:**

* sume defalcate din TVA, 11.02.02 **710,00 mii lei**
* sume defalcate din TVA pentru echilibrare

Cod 11.02.06 **117,00 mii lei**

* cote defalcate din impozitul pe venit,

Cod 04.02.04 **-92,00 mii lei**

Din totalul de venituri rectificate, în Secțiunea de funcționare **– total – 735,00 mii lei,**

**TOTAL CHELTUIELI:** **……………………………………… 735,00 mii lei**

din care:

-cap. 51.02.20 autorități publice **117,00 mii lei**

-cap. 51.02.20 autorități publice **-92,00 mii lei**

**-**cap. 65.02.10 învățământ **675,00 mii lei**

-cap.68.02.10 sănătate **35,00 mii lei**

Din total cheltuieli rectificate, în Secțiunea de funcționare, **suma este 735,00 mii lei, dar,** suma de 25,00 mii lei (117,00-92,00) se propune să fie utilizată în cadrul Cap. 51.02.20, pentru cheltuieli cu utilități.

Se propune **virarea de credite bugetare de la un capitol la alt capitol al clasificației bugetare,** astfel:

**de la** **capitolul** 51.02.55 **526,00 mii lei**

61.02.55 **130,00 mii lei**

66.02.55 **56,00 mii lei**

67.02.55 **123,00 mii lei**

68.02.55 **465,00 mii lei**

70.02.55 **52,00 mii lei**

74.02.55 **15,00 mii lei**

Total titlu 55 în sumă de 1.367,00 mii lei a reprezentat fondul de salarii care a fost exces plafonului de cheltuială personal, la data prezentă suma nu mai este necesară, fapt pentru care s-a făcut propunerea de virare la alte capitole bugetare, unde creditele repartizate inițial sunt insuficiente:

67.02.71, poziția C 3 **18,00 mii lei**

67.02.71, poziția C 1 **30,00 mii lei**

70.02.71, poziția B 5 **110,00 mii lei**

**la capitolul** 65.02.20, **suma de 120,00 mii lei**, pentru reparații și întreținere școli;

84.02.20, **suma de 250,00 mii lei**, pentru reparații rosturi 2 poduri de descărcare;

84.02.40, **suma de 200,00 mii lei**, pentru subvenții S.C. Transurb S.A.;

67.02.20, **suma de 35,00 mii lei**, pentru obiecte de inventar la Căminul cultural Șomcut și Școala Valea Codorului;

67.02.20, **suma de 290,00 mii lei**, pentru cheltuieli de întreținere și utilități;

70.02.20, **suma de 50,00 mii lei**, pentru reparații zid împrejmuitor piața agroalimentară;

67.02.71, **suma de 65,00 mii lei**, poziția C 2 din Lista de investiții;

67.02.71, **suma de 240,00 mii lei** pentru amenajare Toroc, poziția B 6 din Lista de investiții;

70.02.71, **suma de 80,00 mii lei** pentru racorduri, poziția B 13 din Lista de investiții, poziție nouă;

70.02.71, **suma de 160,00 mii lei** pentru Strada Busuiocului Ocna Dej, poziția B 12 din Lista de investiții, poziție nouă;

70.02.71, **suma de 20,00 mii lei** pentru Stație Triaj, poziția A 3 din Lista de investiții;

84.02.71, **suma de 15,00 mii lei** pentru zid de sprijin pe Strada Pepineriei și Strada A.P. Bănuț.

Sumele suplimentate sunt pentru următoarele obiective de investiții:

**240.000 lei** pentru Amenajare zonă de agrement Toroc, Cap. 67, B 6:

**65.000 lei** pentru obiectivul Achiziție Patinoar, Cap. 67, C 2 – valoarea estimată este de 250.000 lei;

**20.000 lei** pentru obiectivul Proiectare și amenajare amplasament Stație epurare zona triaj, Cap. 70, A 3 pentru executarea lucrărilor de izolație termică;

**160.000 lei** pentru obiectivul Canalizare Strada Busuioc și Strada Cireșului Ocna Dej, Cap. 70, B 12;

**80.000 lei** pentru obiectivul Proiectare și execuție racorduri canal, apă și gaz pe coridorul Nr. 4, 5 și 7 din Municipiul Dej, Cap. 70 B 13;

**15.000 lei** pentru obiectivul Zid sprijin Strada Pepineriei Bloc S 2 și S 1 și Strada A. P. Bănuț, Cap. 84 B 7 și **se renunță la poziția C 1 – Dispozitiv de îndepărtare a păsărilor dăunătoare din Cap. 67, 30 mii lei**; **se transferă suma de 18.000 lei de la Cap. 67, C 3 la Cheltuieli materiale;** **se renunță la poziția B 5 – Proiectare și execuție Canalizare Strada Cloșca din Cap. 70 – 110 mii lei; la Cap. 67 – B 5 se schimbă denumirea obiectivului din Iluminarea Bisericii Reformate din Municipiul Dej în iluminat Biserica Reformată din Ocna Dej și Biserica Romano – Catolică din Municipiul Dej.**

**Înscrieri la cuvânt: domnul consilier Lazăr Nicolae:** dorește să știe la Cap. 67.02.20 s-a prevăzut suma de 35.000 lei pentru Obiecte de inventat, dacă se poate să se detalieze subiectul; la Cap. 70.02.20 s-a prevăzut suma de 50.000 lei pentru Zid împrejmuitor Piața Agroalimentară; la Cap. 70.02.71 s-a prevăzut pentru Stația Triaj izolarea a două rezervoare și mulțumește pentru cei 15.000 lei prevăzuți pentru reparațiile de pe Strada Pepineriei.

**Domnul Primar Morar Costan:** Suma de 35.000 lei pentru Obiecte de inventar sunt prevăzuți pentru seturi de mese și scaune pentru Căminele culturale din Șomcut, Valea Codorului și Pintic. La Triaj banii sunt prevăzuți pentru lucrări de izolare termică; Piața agroalimentară investiția inițială este de 64 miliarde lei care sumele s-au distribuit pe 4 ani și s-a discutat despre străzi și alei care trebuie amenajate.

**Domnul consilier Trâmbițaș Marcel:** Reparația zidului împrejmuitor trebuie făcut pentru a nu degrada pavajul, să se supravegheze lucrările să nu se facă neglijent și să se aibă în vedere o exigență maximă la recepția lucrării.

**Domnul consilier Federiga Viorel:** Pentru o mai bună analiză în comisii avem nevoie de mai multe date despre transferul sumelor; nu avem la dosar Listele de investiții, lipsesc anumite documente; am dori să avem toate materialele necesare în dosarele de ședință; din suma de 35.000 lei pentru Obiecte de inventar, credeți că ajunge suma pentru cele trei Cămine culturale ? Lucrările de canalizare pe Străzile Căpșunilor și Cerbului nu sunt finalizate, lipsește Stația de pompare a apelor uzate. Se demarează prea multe lucrări care nu se finalizează: canalizare din Ocna Dej este cuprinsă în Lista de investiții cu patru străzi de doi ani, dar nu s-a cumpărat Stația de pompare a apelor uzate, deci vom continua cu aceleași lucrări și în anii următori ?

**Domnul Primar Morar Costan:** Pe Străzile Căpșunilor și Cerbului capacele de canalizare s-au montat, Stația de pompare s-a cumpărat. La Căminul cultural din Pintic trebuie făcute investiții totale, dar acum am discutat despre dotări: 35 seturi de mese și scaune pentru Șomcut, 25 seturi pentru Valea Codorului și 20 de seturi pentru Pintic. Lucrările de canalizare în Ocna Dej se vor finaliza în anul 2016.

**Domnul consilier Butuza Marius Cornel:** S-a primit Lista de investiții – la punctul 4, obiectiv nou: canalizare pe Strada Busuiocului, Cireșului din Ocna Dej în urma numărului mare de cereri din partea cetățenilor; știți care este numărul cererilor ? pentru că suma este dublă, există documentațiile necesare pentru acest obiectiv ?

80.000 lei sunt prevăzuți pentru proiectul racordare Apă, gaz, canal pentru coridoarele 4, 5 și 7 din Municipiul Dej. Cred că sunt grave scăpări tehnice și aș dori să văd autorizațiile pentru spargerea și construirea Străzilor Teilor, Ciceului, Simion Bărnuțiu, Liviu Rebreanu.

**Domnul Primar Morar Costan:** Avem autorizație pentru toate lucrările demarate, altfel nu eram eligibil și nu era finanțată lucrarea.

**Domnul consilier Bonta Dan Silviu:** S-au prevăzut 200.000 lei subvenții pentru societatea Transurb, de ce nu participă și reprezentanții Consiliului de administrație ai societății ? Ne-ați prezentat proiectul cu Centrul Cultural Arta, zona Toroc, avem acces la studierea acestor dosare ?

**Domnul Primar Morar Costan:** Invitația pentru consiliul de administrație al Societății Transurb s-a făcut în ședința trecută, erau bineveniți. Toate dosarele pe care vi le-am prezentat sunt pentru consultare și discuții.

**Domnul consilier Lazin Sebastian:** Amenajările de la Toroc – eu personal, nu văd finalitatea lucrării, necesitatea și rentabilitatea investiției, având în vedere că Parcul balnear aparține autofinanțatelor.

**Domnul Primar Morar Costan:** Parcul Balnear Toroc are nevoie de un bazin exterior cu apă dulce; putem realiza o investiție nouă pe bani proprii în valoare de 100.000 lei și s-a făcut un proiect pentru investiții – 5 camere cazare pentru turiștii care nu au posibilitatea de a face naveta pentru tratament.

**Doamna consilier Muncelean Teodora:** Dacă domnul primar va căuta autorizația de construire pentru investițiile demarate, propun să caute și autorizațiile primarilor anteriori, pentru că nu făceau lucrări de investiții. Nu înțeleg de ce de fiecare dată când se fac lucrări de investiții proprii, trebuie să găsim nod în papură pentru cel care se străduiește să facă ceva pentru oraș și locuitori ?

**Președintele de ședință Rusu Vasile Călin:** Dacă nu există autorizație de construire nu se obține finanțarea din fonduri europene.

**Domnul consilier Câmpan Vasile:** Își exprimă părerea ca cei care lucrează în zonele în care se fac lucrări de reparații străzi, să se aibă grijă cu șantierele, să fie informați locuitorii despre aceste lucrări; oamenii să poată să-și planifice banii pentru racordări apă, canal, lucrări la podețe și tronsoane de trecere pietonale.

**Domnul Primar Morar Costan:** Încercăm să ne adaptăm la toate cerințele proiectelor și să ținem seama de denivelările terenului, de contactul cu locuitorii din zona în care se efectuează lucrări.

**Domnul consilier Federiga Viorel:** Își exprimă opinia că lucrările care costau mai puțin trebuiau făcute cu prioritate și să nu fie amânate alte lucrări prioritare, achiziționarea camerelor de supraveghere și aparatele de taxare pentru parcările particulare din oraș.

**Domnul Primar Morar Costan:** Orice investiție a fost verificată de către Curtea de Conturi, începând cu valoarea reală a lucrării și dacă s-au respectat toți termenii contractelor.

**Președintele de ședință Rusu Vasile Călin:** Să înțelegem că procedurile de achiziționare a aparatelor de taxare pentru parcări, pentru camerele de supraveghere sunt în grafic.

**Domnul consilier Varga Lorand:** Își exprimă părerea ca justificările sumelor care se transferă de la un capitol al alt capitol al clasificației bugetare să existe în dosarul de ședință, iar referitor la Societatea Transurb, propune optimizarea rutelor, monitorizarea biletelor pe fiecare cursă. Referitor la lucrările făcute la podul peste râul Someș, circulația este blocată când este mai mare circulație; propune ca lucrările să fie făcute noaptea, să se evite ca mașinile să stea la coadă câte 45 de minute.

**Domnul Primar Morar Costan:** Lucrările la podul peste Someș s-au efectuat și ziua și noaptea, singura soluție era închiderea circulație peste pod, fiind o zonă aglomerată a fost greu de monitorizat toată situația. Societatea Transurb este a primăriei ar trebui să facem o expertiză și să colaborăm cu toții pentru a găsi soluții, aștept și propuneri din partea dumneavoastră.

**Se consultă comisiile de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil, **cu mențiunea făcută de președintele de ședință cu completarea ca la Cap. 84.02.20 suma de 50.000 lei se referă și la întreținerea rosturilor Podului peste Someș se referă și la întreținerea pe timp de iarnă, iar suma de 35.000 lei se referă la Obiecte de inventar la Căminele culturale din Șomcut, Valea Codorului, Pintic.**

Supus la vot, proiectul a fost **votat cu 16 ”voturi” pentru și 2 ”abțineri”.**

Se trece la **Punctul 5. Proiect de hotărâre privind introducerea în Inventarul bunurilor care aparțin domeniului public al Municipiului Dej a obiectivelor ce urmează a fi cuprinse în Contractul de Delegare a Serviciului de Alimentare cu Apă și Canalizare.**

**Domnul Primar Morar Costan:** propune spre aprobare introducerea în Inventarul bunurilor care aparțin domeniului public al Municipiului Dej a obiectivelor ce urmează a fi cuprinse în Contractul de Delegare a Serviciului de Alimentare cu apă și canalizare. Aceste obiective de natura mijloacelor fixe au rezultat în urma executării unor lucrări noi de canalizare și alimentare cu apă pe arterele municipiului, mai cu seamă în cartierul Ocna Dej, Strada Cerbului, cât și pe Străzile Uzinei, Fântânilor, Dealul Rozelor. Aceste lucrări au fost cuprinse în Lista de investiții, au fost executate de firme specializate și urmează a fi date în exploatare. Se impune trecerea în Contractul de Concesionare din 16 mai 2006 încheiat cu Compania de Apă printr-un Act adițional.

**Se consultă comisiile de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Nefiind luări de cuvânt, proiectul este aprobat cu **18 voturi ”pentru”**.

**Punctul 6.** **Proiect de hotărâre privind aprobarea reprezentanților**

**Consiliului local în Consiliile de Administrație ale unităților de învățământ din Municipiul Dej.**

**Domnul Primar Morar Costan:** Având în vedere Ordinul Ministerului Educației Naționale Nr. 4.619 din 22 septembrie 2014, pentru aprobarea Metodologiei – Cadru de organizare și funcționare a Consiliului de administrație din unitățile de învățământ preuniversitar, ordin emis în baza prevederilor art. 94, alin. 2 din Legea Nr. 1/2011 și Hotărârea Guvernului Nr. 185/2013, precum și solicitările unităților de învățământ din Municipiul Dej, cu privire la numirea reprezentanților consiliului local în consiliile de administrație ale acestora, se propun următoarele:

* pentru unitățile de învățământ cu nivel gimnazial cu un singur rând de clase, cu 7 membri în consiliul de administrație – numirea unui reprezentant;
* pentru unitățile de învățământ cu 9 membri în consiliul de administrație – numirea a doi reprezentanți;
* pentru unitățile de învățământ cu 13 membri în consiliul de administrație – numirea a trei reprezentanți.

**Se consultă comisiile de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil**, cu amendamentul ca Art. 1, punctul 1 și 9 să se înlocuiască domnul Crăciun Grigore – care nu mai este membru al Consiliului local, cu domnul consilier Câmpan Vasile.**

Nefiind alte luări de cuvânt, proiectul este aprobat cu **18 voturi ”pentru”**.

Se trece la **Punctul 7.** **Proiect de hotărâre privind aprobarea proiectului și a**

**cheltuielilor legate de proiectul ”Crearea și dotarea Centrului Național de Informare și promovare turistică Dej”, cod SMIS 44238.**

**Domnul Primar Morar Costan:** Având în vedere Cererea de finanțare aferentă proiectului Crearea și dotarea Centului Național de Informare și promovare turistică Dej, a parcurs toate etapele de evaluare la data de 15 octombrie 2014, a avut loc vizita la fața locului, pentru a putea emite decizia de finanțare și semnarea contractului de finanțare, propunem spre aprobare cheltuielile legate de proiect, care reflectă modificările legate de bugetul proiectului urmare a parcurgerii procesului de evaluare și selecție a Cererii de finanțare. **Valoarea totală a proiectului 629.979,99 lei compusă din: valoarea neeligibilă a proiectului – 8.870.00 lei; valoarea eligibilă – 618.981,19 lei; TVA neeligibilă – 2.128.80 lei. Contribuția Municipiului Dej la proiect – 23.378,42 lei, compusă din: cheltuieli eligibile – 12.379,62 lei; cheltuieli neeligibile – 8.870 lei; TVA neeligibilă – 2.128,80 lei.**

Acest proiect va fi implementat până în luna iulie a anului viitor.

**Se consultă comisiile de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Nefiind alte luări de cuvânt, proiectul este aprobat cu **18 voturi ”pentru”**.

Se trece la **Punctul 8.** **Proiect de hotărâre privind aprobarea prelungirii Contractelor de concesiune pentru terenurile cu destinația ”Extindere la parterul blocului”, care expiră în luna noiembrie 2014.**

**Domnul Primar Morar Costan:** Ca urmare a solicitărilor depuse de beneficiarii Contractelor de concesiune pentru terenurile pe care sunt edificate Extinderi la parterul blocurilor, în conformitate cu prevederile Ordonanței de urgență Nr. 54 din 28 iunie 2006, cap. 1, art. 7, alin. 3 – contractul de concesiune poate fi prelungit cu o perioadă egală sau cel mult jumătate din durata sa inițială, prin simplul acord al părților, drept pentru care se aprobă prelungirea acestora pentru o perioadă de 5 ani; este vorba despre 39 de societăți comerciale.

**Luări de cuvânt: domnul consilier Câmpan Vasile** – se va abține de la vot fiind în conflict de interese;

**Doamna consilier Muncelean Teodora**: În urma verificărilor la Registrul comerțului, propun **amânarea deciziei pentru poziția 3 și 15**, care încă nu și-au clarificat statutul.

**Se consultă comisiile de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil, cu amendamentul specificat.

Nefiind luări de cuvânt, proiectul este aprobat cu **17 voturi ”pentru”**, ”**o abținere”**.

**Punctul 9.Proiect de hotărâre privind aprobarea dezmembrării imobilului**

**înscris în C.F. Dej Nr. 59683, loturi atribuite pentru construcția de locuințe în baza Legii Nr. 15/2003.**

**Domnul Primar Morar Costan:** Este vorba despre 27 loturi pe Strada Slatinei și drumul de acces, în total 28 de poziții, cu suprafața totală de 59.683 m.p., pacelele pe care s-au construit locuințe este în suprafață totală de 18.938 m.p., parcele ce se pot înscrie în Cartea Funciară, ca proprietar fiind Primăria.

**Se consultă comisiile de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Nefiind alte luări de cuvânt, proiectul este aprobat cu **18 voturi ”pentru”**.

Se trece la **Punctul 10.** **Proiect de hotărâre privind aprobarea regulamentului de organizare și funcționare a Pieței Agroalimentare Dej.**

**Domnul Primar Morar Costan:** Mă bucur că a sosit momentul așteptat de mulți ani, în care putem să discutăm despre Regulamentul de organizare și funcționare a Pieței Agroalimentare, un sprijin deosebit pentru producătorii din zona noastră. Regulamentul este perfectibil, dar este un punct de plecare pentru activitatea viitoare. Suprafața totală este de 6.326 m.p., aria utilă acoperită este de 3.788 m.p. La început am avut un Contract de concesiune pe 200 m.p. care s-a reziliat, astăzi avem o piață care a costat 64 milioane lei, cu hală de produse lactate, carne, ouă, produse apicole cu 20 mese; sector de legume fructe – 300 mese; sector flori și răsaduri – 10 mese cu expunere largă; sector furaje animale și alte tipuri de furaje – 10 mese; sector cereale, semințe și articole de uz fitosanitar – 10 mese; sector arbori, arbuști, puieți – 10 mese; sector păsări și anim ale mici – 10 mese; sector pentru articole de uz agricol și gospodăresc – 20 mese; sector de alimentație publică – 10 mese. Pe această suprafață de 300 m.p. avem 420 mese, acestea fiind din fibră de sticlă, există vitrine pentru produse lactate, spații de depozitare și spații de expunere. Zona de alimentație publică va fi gestionat de către Primărie; mai există un foișor pentru agrement, 2 lifturi interne și parcare subterană cu 70 de locuri de parcare. Programul pieței va fi de la ora 6 la ora 20, iar sâmbăta și duminica de la ora 6 la ora 18.

Vitrinele sunt dulapuri frigorifice care vor fi contorizate pentru consumul de energie – soluție pe care trebuie să o găsim împreună. Tarifele la care ne-am gândit sunt pe o perioadă de șase luni, anume:

* 10 lei pe zi / masă
* 15 lei/zi masă cu largă expunere
* 40 lei chirie trimestrială masă
* 1 leu/ ora parcare auto
* 1 leu taxă intrare grup social
* 4 lei taxă închiriere cântar
* 50 lei taxă înlocuire tichet parcare pierdut
* 2 lei/ zi/ tona de produse legume-fructe depozitate
* Standuri vânzare produse carne - lactate 20 m.p. 600 lei/lună

prețuri pe care putem să le modificăm și să perfectăm acest Regulament de organizare și funcționare.

**Luări de cuvânt: domnul consilier Lazin Sebastian:** Dorește să știe cum s-a ajuns la aceste tarife, cum se face evidența solicitărilor, cu ce dată se fac cererile, cum se informează cei care doresc un stand de vânzare, cum se face selecția firmelor pentru standurile care au prea puține mese ?

**Domnul Primar Morar Costan:** Nu se oferă locuri preferențiale și nu acordăm facilități neortodoxe; aș dori să-mi dați un exemplu concret, dacă cineva a depus cerere pentru o masă în piață și a primit tratament neadecvat din partea primarului !? În urmă cu 6 – 7 săptămâni s-au primit cereri pentru standurile din piață, avem ofertă pentru 400 de mese și avem 65 % capacitate ocupată. Micii producători evită piața, stau deoparte, dar ei vor fi prioritari și pentru ei trebuie găsită o soluție. Pentru vânzătorii de carne avem cinci cereri, iar capacitatea este de 7 locuri pentru acest sector.

**Domnul consilier Lazin Sebastian:** Dorește să știe cum au aflat producătorii că pot depune cereri, pe cale legală, din punct de vedere informațional.

**Șef serviciu, domnul Chira Claudiu:** Este de notorietate faptul că piața agroalimentară se va deschide în acest an; nu am făcut anunțuri media, toți producătorii au fost înștiințați și am venit în sprijinul micilor producători cu o cerere tip. Până acum avem 390 cereri pe care le putem onora, piața va fi zilnică, dorim să-i stimulăm pe micii producători. Dacă vom avea mai multe cereri pentru un anumit sector, legea ne obligă să facem licitație pentru locurile din piață.

**Domnul consilier Lazin Sebastian:** Trebuie să se contorizeze cheltuielile de curent la vitrinele de lactate; să știm cât personal va lucra; care vor fi costurile la apă, gunoi; noi ne dorim să fie piață zilnic, dar tradiția este numai pentru zilele de marți și vineri. Să existe mese care să fie închiriate pe zi, iar prețurile să nu fie pe termen lung.

**Domnul Primar Morar Costan:** Prețurile vor fi pentru o perioadă de 6 luni, dar după ce vom analiza situația, după ce vom ști costuri aferente utilităților, contractul se va putea modifica. S-a stabilit un tarif de 300 lei/lună pentru vitrinele frigorifice pentru carne și lactate, dar avem 20 m.p. și ocupate 2 – 3 vitrine. După ce se vor stabili costurile aferente utilităților, vom putea îmbunătăți contractele.

**Domnul consilier Federiga Viorel:** Contractul se poate face pentru un an, cu amendamentul ca după 6 luni să se modifice prețurile, tariful pe metrul pătrat la standurile cu vitrine frigorifice să fie normat/lună, contractul să fie completat cu consumul energetic pe fiecare vitrină conform specificației cartei tehnice.

**Domnul consilier Bonta Dan Silviu:** După ce se va face un calcul cu veniturile pe lună, termenii contractelor se mai pot schimba, dar ce facem cu micii producători, care nu au posibilitatea de a plăti o masă; să fie delimitată o zonă, unde micii producători se pot asocia mai mulți la o masă.

**Domnul consilier Varga Lorand Iuliu:** Consumul de energie electrică se poate face cu ajutorul prizelor cu contorizare separată. După ce avem o imagine clară legată de costurile utilităților vor putea fi modificați termenii contractelor și eu îmi exprim dorința pentru protejarea micilor producători. De asemenea este nevoie de un control sanitar strict și respectarea regulilor de igienă.

**Doamna consilier Muncelean Teodora:** dorește să cunoască mai multe despre articolul care stipulează interzicerea comercializării verzei, pepenilor și brazilor în locuri neamenajate, Cap 6, paragraful final. Aceasta presupune că există locuri special amenajate pentru aceste produse.

**Șef serviciu, domnul Chira Claudiu:** Este vorba despre produse sezoniere și se referă la cantități mari. Brazii se vând în țarcuri, pepenii sunt produse sezoniere, nu este vorba despre interdicția de a vinde varză.

**Domnul Primar Morar Costan:** Se va elimina acest paragraf și referirea la varză pentru a nu se interpreta greșit.

**Domnul consilier Lazăr Nicolae:** Legat de art. 2 și tarife: nu cunosc tarifele practicate în actuala piață, dar 10 lei/masă și 40 lei/trimestrial nu mi se par prețuri corecte. Propun 5 lei/zi/masă; pentru standurile cu vitrine frigorifice s-a propus 600 lei/lună, fără contorizarea separată a consumului de energie, nu mi se par prețuri corecte.

**Șef serviciu, domnul Chira Claudiu:** Prețurile actuale în piață sunt 6 lei/zi/ pe masă, 25 lei semestrial. Sunt tarife normale, prețurile nu au mai fost modificate din anul 2004. Prețurile propuse sunt acceptabile 10 lei/zi/masă și 40 lei rezervare semestrială.

**Președintele de ședință Rusu Vasile Călin:** recapitularea amendamentelor propuse: 1. Închirierea standurilor vânzare carne și produse lactate 300 lei plus cheltuielile cu utilitățile; 2. Revizuirea prețurilor la 6 luni; 3. 40 lei rezervarea semestrială pentru masă; 4. Tarifele practicate pentru grupul social – 1 leu; 50 lei pentru înlocuirea tichetului de parcare pierdut; tarif pe care acum nu-l putem susține din punct de vedere legal.

**Domnul consilier Butuza Marius Cornel:** Avem un Regulament de funcționare și reglementare a parcărilor publice și putem folosi tarifele stabilite acolo.

**Domnul Primar Morar Costan:** Am specificat că este vorba despre abandonarea autovehiculelor în perimetrul pieții.

**Domnul consilier Lazin Sebastian:** Dorește să știe dacă există o estimare a costurilor pentru funcționarea pieții pentru o zi, inclusiv personal necesar, întreținere.

**Șef serviciu, domnul Chira Claudiu:** Depinde de traficul vânzători – cumpărători; sunt clienți care nu vin zilnic să vândă produse în piață.

**Domnul consilier Federiga Florin:** Vrea să știe dacă există standuri pentru comercianții agro –industriali, respectiv vânzătorii de haine și produse textile.

**Șef serviciu, domnul Chira Claudiu**: Conform legii avem dreptul să funcționăm în proporție de 10 % din capacitatea pieții cu produse tehnice de uz gospodăresc, exclus comercianții de haine și produse textile.

**Domnul Primar Morar Costan:** Acești comercianți rămân pe locația fostei piețe.

**Se consultă comisiile de specialitate**: comisia economică - aviz favorabil, cu amendamentul ca după aprobarea contractelor pe un an să fie revizuite la 6 luni; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil, cu amendamentul specificat, înlocuirea excluderii vânzării produsului varză, Cap. 6, paragraful final.

**Domnul Primar Morar Costan:** Inițial la Art. 2 s-a propus pentru standul cu vitrine frigorifice, pentru 20 m.p. suma de 600 lei/lună, am propus 300 lei/lună plus cheltuielile cu utilitățile. Propun să se dea un cost lunar pentru un stand care are vitrine frigorifice. Alte amendamente propuse: 2. Revizuirea prețurilor la 6 luni; 3. 40 lei rezervarea semestrială pentru masă; 4. Tarifele practicate pentru grupul social – 1 leu; 50 lei pentru înlocuirea tichetului de parcare pierdut.

Nefiind luări de cuvânt, proiectul este aprobat cu **17 voturi ”pentru”**, ”**1 vot împotrivă”**, **domnul consilier Lazin Sebastian.**

Se trece la **Punctul 11. Proiect de hotărâre privind aprobarea Caietului de sarcini și închirierea prin licitație publică a spațiului situat în Dej, Strada Piața Lupeni Nr. 4.**

**Domnul Primar Morar Costan:** Este vorba despre aprobarea închirierii prin licitație publică a spațiului comercial în suprafață de 64,66 m.p., situat în Municipiul Dej, Strada Piața Lupeni Nr.4 în clădirea internatului Colegiului Național Andrei Mureșanu la demisol, precum și a Caietului de sarcini aferent. Destinația închirierii acestui spațiu să fie comerț cu excepția alimentației publice. Prețul de pornire a licitației este de 18,34 lei/lună, care va fi indexat anual cu rata inflației.

Luări de cuvânt: **domnul consilier Bob Axinte:** Din acel spațiu a fost închiriat jumătate din capacitate. Acolo este cantină și internat; avem doleanța referitor la Contractul de închiriere, ca acesta să nu se facă pe o perioadă nedeterminată, deoarece spațiul este al Ministerului Învățământul și dacă vom avea nevoie de el, introducem o clauză, ca în caz de necesitate, acesta să poată fi eliberat și redat ca spațiu de învățământ.

**Domnul Primar Morar Costan:** Conform Caietului de sarcini, închirierea este pe o durată de 5 ani, cu obligativitatea celor care vor prelua spațiul de a schimba ușile și geamurile – cu termopan lemn și interdicția de a se comercializa produse de alimentație publică.

**Se consultă comisiile de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil, cu mențiunea există prevederi legale aplicabile având în vedere necesitatea utilizării spațiului public, având în vederea clauza pe care o susține domnul director Bob Axinte.

Proiectul este **votat cu 16 voturi ”pentru” și 2 ”abțineri”.**

**Diverse: Referat privind aprobarea cheltuielilor ocazionate de reorganizarea profesiei de consilier juridic, pentru juriștii de la Biroul Juridic din cadrul Primăriei Municipiului Dej.**

**Doamna consilier Muncelean Teodora:** Având în vedere prevederile Legii Nr. 514/2003 și ale art. 57 din Statutul Colegiului Consilierilor Juridici care prevede că toate cheltuielile avansate de consilierul juridic, ocazionate de reorganizarea profesiei precizate, se vor deconta de către autoritatea sau instituția publică, ori de către persoana juridică în favoarea căreia aceasta exercită profesia de consilier juridic. Luând în considerare adresa Colegiului Consilierilor Juridici Cluj prin care se solicită clarificarea pentru consilieri juridici care reprezintă instituția în instanțele de judecată, solicită suma de 4.230 lei pentru achitarea cheltuielilor ocazionate de reorganizarea profesiei de consilier juridic, referatul este corect, trebuie făcute decontările cheltuielilor, dar avem o problemă, nu există alocată suma necesară, deci va fi necesară o rectificare de buget prin care să se aloce suma solicitată.

Se trece la ultimul punct al ordinii de zi, **Soluționarea unor probleme ale administrației publice locale:**

**Domnul consilier Butuza Marius Cornel:** Prezintă cererea cetățenilor de pe Strada Șomcutului și Strada 1 Mai Nr. 182, prin care se solicită instalarea unor limitatoare de viteză, pentru a nu mai fi pusă în pericol siguranța cetățenilor. Dorește să știe când se va pune în practică parcarea cu plată în oraș.

**Domnul consilier Federiga Viorel:** Aduce la cunoștință cererea formulată de doamna Băran Susana. din Dealul Florilor, zona Baltă, care are o construcție de 125 m.p., dorește să știe care este situația terenului de sub clădire și dacă mai poate achiziționa 40 m.p. În zonă sunt și alți proprietari particulari de clădiri care doresc să știe dacă pot cumpăra terenurile.

**Domnul consilier Varga Lorand Iuliu:** Comisia de sistematizare a circulației poate justificat să instituie sens unic pe Strada Mărășești, întrucât strada este îngustă, sau ar trebui interzisă parcarea mașinilor pe această stradă.

Semaforul de pe Strada Regina funcționează total nejustificat după-amiaza, sâmbăta și duminica, timp în care ar putea lumina pe intermitent.

Condițiile insalubre din parcurile din oraș, în special Parcul Mare unde ciorile fac dezastru, propunem să fie curățat parcul și în mod special locurile de joacă pentru copii.

**Doamna consilier Kovrig Anamaria Magdalena:** Sesizează situația brazilor uscați care prezintă un real pericol pentru monumentele funerare și pentru cetățeni, propune tăierea acestora.

**Domnul consilier Lazăr Nicolae:** Dorește să știe când se va institui Sensul unic pe Strada Pandurilor unde este greu de circulat printre mașini care circulă pe două sensuri și cetățenii care nu au parte de trotuar.

**Domnul consilier Câmpan Vasile:** Dorește să știe dacă se poate consulta un plan de pregătire a utilajelor pentru anotimpul iarna, pentru dezăpezire, cu cine se va face contract.

Ridică problema comerțului stradal din zona dealul Florilor: dacă se va deschide piața propune ca aceste aspecte să fie rezolvate, o soluție fiind închiderea pieței de pe deal.

**Domnul primar Morar Costan răspunde consilierilor:**

**Domnul consilier Butuza Marius Cornel:** Comisia de sistematizare a circulației va soluționa problema circulației pe aceste străzi și va constata dacă sunt utile limitatoarele de viteză. Parcarea cu plată va fi soluționată după data de 14 – 15 noiembrie 2014.

**Domnul consilier Federiga Viorel:** Zona Baltă este o zonă sensibilă, aglomerată, acolo se va porni o investiție pe bani europeni.

**Domnul consilier Varga Lorand Iuliu:** Semafoarele vor funcționa pe lumi8nă intermitentă, zona sesizată de pe Strada Mărășești va sta în centul atenției Comisiei de sistematizare a circulației și se va formula o soluție, iar în Parcul Mare se va face un control și se va dispune curățarea aleilor și a locurilor de joacă pentru copii.

**Doamna consilier Kovrig Anamaria Magdalena:** Este o zonă în care se poate interveni foarte greu, am apelat la ajutorul unui parașutist, dar vom încerca să rezolvăm problema brazilor uscați.

**Domnul consilier Lazăr Nicolae:** S-a instituit un sens unic în fața Școlii Nr. 5, dar situația de pe strada Pandurilor se va soluționa.

**Domnul consilier Câmpan Vasile:** Pentru comerțul stradal o să găsim o soluție, cât privește dezăpezirea o efectuăm cu 70 % forțe proprii, 30 % utilaje închiriate, veți putea consulta acest plan de pregătire, în mod cert, nu vom folosi sarea pe carosabil.

Din partea cetățenilor din zona Dej Triaj, **domnul Trancă Calisteniu** mulțumește domnului primar pentru soluționarea problemei alimentării cu gaze naturale în zonă și dorește să știe dacă va fi soluționată și problema canalizării pe Strada Slatinei.

**Domnul Primar Morar Costan:** Se va asigura gazul în zona Dej Triaj și se vor sprijinii cetățenii pentru achiziționarea de convectoare.În zona Slatinei nu există canalizare, dar se va cuprinde strada pe fonduri europene pentru soluționarea problemei.

**Președintele de ședință, domnul consilier Rusu Vasile – Călin** reamintește domnului primar problema înlocuirii parapeților de pe Strada Crângului Nr. 98 – 104, care au fost distruse.

**Domnul Primar Morar Costan:** dorește să-i prezinte domnului consilier Butuza Marius Autorizația de construcție 151/30 septembrie 2013, prin care s-au putut demara lucrările de reparații străzi.

**Președintele de ședință, domnul consilier Rusu Vasile – Călin:** propuneri pentru viitorul președinte de ședință. Este propus **domnul consilier Lazin Sebastian**.

Nemaifiind alte probleme, **președintele de ședință, domnul consilier Rusu Vasile – Călin** declară închisă. ședința ordinară a consiliului local.

**Preşedinte de şedinţă, Secretar,**

**Rusu Vasile Călin Covaciu Andron**